Il-Kunsill laħaq qbil dwar il-pożizzjoni ta' negozjar tiegħu dwar regoli msaħħa tal-UE għall-prevenzjoni tal-ħasil tal-flus u l-finanzjament tat-terroriżmu. Fl-20 ta' Diċembru 2016, il-Kumitat tar-Rappreżentanti Permanenti, f'isem il-Kunsill, talab lill-presidenza li jmiss biex jinbdew taħditiet mal-Parlament Ewropew L-abbozz ta' direttiva għandu żewġ objettivi prinċipali: li jipprevjeni li s-sistema finanzjarja tintuża għall- finanzjament ta' attivitajiet kriminali li jsaħħaħ ir- regoli ta' trasparenza biex jiġi prevenut il-ħabi ta' fondi fuq skala kbira. Huwa għandu l-għan li jagħlaq il-mezzi finanzjarji tal-kriminali mingħajr ma joħloq ostakli mhux meħtieġa għall-funzjonament tas-sistemi ta' ħlas u s-swieq finanzjarji. It-test jemenda d-direttiva 2015/849, adottata f'Mejju 2015. Wara għadd ta' attakki terroristiċi fl-Ewropa, huwa jipprova jilħaq bilanċ bejn il-ħtieġa li tiżdied is-sigurtà u l-ħtieġa li jiġu protetti d-drittijiet fundamentali u l-libertajiet ekonomiċi. Il-proposta hija parti minn pjan ta' azzjoni tal-Kummissjoni kontra l-finanzjament tat-terroriżmu, li dwaru l-Kunsill adotta konklużjonijiet fit-12 ta' Frar 2016. Hija twieġeb ukoll għall-iżvelar tal-Panama Papers f'April 2016. Il-bidliet prinċipali meta mqabbla mad-Direttiva 2015/849 jinvolvu: l-indirizzar ta' riskji marbuta mal- kards bi ħlas antiċipat u l-muniti virtwali . Il-limitu għall-identifikar tad-detenturi ta' kards bi ħlas antiċipat jitnaqqas minn €250 għal €150 u jiġu estiżi r-rekwiżiti tal-verifika ta' klijent. Il-pjattaformi ta' skambju ta' muniti virtwali u l-fornituri ta' portafolli ta' kustodja ser ikollhom japplikaw kontrolli ta' diliġenza dovuta tal-klijent, u b'hekk tintemm l-anonimità assoċjata ma' tali skambji; it-tisħiħ tal-kooperazzjoni bejn l- unitajiet tal-intelligence finanzjarja tal-istati membri. L-Unitajiet tal-Intelligence Finanzjarja ser ikollhom aċċess għal informazzjoni f'reġistri ċentralizzati ta' kontijiet bankarji u ta' ħlas, li jippermettilhom jidentifikaw lid-detenturi tal-kontijiet; kontrolli mtejba ta' pajjiżi terzi riskjużi. Il-Kummissjoni stabbilixxiet u taġġorna b'mod regolari (permezz ta' atti delegati) lista armonizzata ta' pajjiżi mhux tal-UE b'nuqqasijiet fis-sistemi tagħhom tal-prevenzjoni tal-ħasil tal-flus. Ser jenħtieġu miżuri addizzjonali ta' diliġenza dovuta għal flussi finanzjarji minn dawn il-pajjiżi. Il-lista tirrifletti dik stabbilita fil-livell internazzjonali mit-Task Force ta' Azzjoni Finanzjarja; aċċess imtejjeb għar-reġistri tas- sjieda benefiċjarja , sabiex tittejjeb it-trasparenza dwar is-sjieda ta' kumpanniji u fiduċjarji. Ir-reġistri ser ikunu interkonnessi biex tiġi ffaċilitata l-kooperazzjoni bejn l-istati membri. L-aċċess pubbliku huwa previst abbażi ta' interess leġittimu għat-tipi kollha ta' kumpanniji u fiduċjarji; dan huwa titjib meta mqabbel mar-regoli attwali fir-rigward ta' fiduċjarji li m'għandhomx skop ta' negozju. Implimentazzjoni Id-direttiva teħtieġ maġġoranza kwalifikata għall-adozzjoni mill-Kunsill, bi qbil mal-Parlament Ewropew. (Bażi legali: l-artikoli 50 u 114 tat-Trattat dwar il-Funzjonament tal-Unjoni Ewropea.) L-istati membri ser ikollhom 12-il xahar biex jittrasponu d-direttiva fil-liġijiet u r-regolamenti nazzjonali tagħhom. Madankollu ser ikollhom perjodi itwal (24 jew 36 xahar) biex jimplimentaw id-diversi dispożizzjonijiet dwar reġistri tas-sjieda benefiċjarja. Abbozz ta' direttiva ta' Diċembru 2016 dwar il-prevenzjoni tal-ħasil tal-flus u l-finanzjament tat-terroriżmu Dikjarazzjonijiet li jakkumpanjaw l-abbozz ta' direttiva ta' Diċembru 2016 dwar il-prevenzjoni tal-ħasil tal-flus Skeda informattiva dwar il-pjan ta' azzjoni ta' Frar 2016 dwar il-prevenzjoni tal-finanzjament tat-terroriżmu Pjan ta' azzjoni tal-Kummissjoni ta' Frar 2016 għat-tisħiħ tal-ġlieda kontra l-finanzjament tat-terroriżmu Konklużjonijiet tal-Kunsill dwar il-finanzjament tat-terroriżmu Task Force ta' Azzjoni Finanzjarja